જાપાનના રાજદૂતે કહ્યુ છે કે બંને દેશોએ પારસ્પરિક સંરક્ષણ સંબંધોને મજબૂત બનાવ્યા છે. જેના કારણે ક્ષેત્રમાં ચીનની વધી રહેલી સક્રિયતાને નિયંત્રિત કરી શકાશે ભારતના વડાપ્રધાન નરેન્દ્ર મોદી આ સપ્તાહે જાપાનની મુલાકાતે જવાના છે. બંને દેશો વચ્ચેના પ્રસ્તાવિત વાર્ષિક શિખર સંમેલનમાં વડાપ્રધાન મોદી જાપાનના વડાપ્રધાન શિંજો આબે સાથે વાટાઘાટો કરશે . વાતચીતનો મુખ્ય એજન્ડા ભારત અને જાપાનની સેનાઓની વચ્ચેના સંબંધોને મજબૂત કરવાનો રહેવાનો છે. મોદી અને શિંજોની વચ્ચે દશથી વધુ મુલાકાતો દરમિયાન ભારત અને જાપાનના દ્વિપક્ષીય સંબંધો ઝડપથી વિકસિત થયા છે. બંને દેશોની સેનાઓએ અમેરિકાની સેના સાથે મળીને હિંદ મહાસાગરમાં નૌસૈન્ય અભ્યાસ પણ કર્યો છે.